ཕྲན་ལ་ཡིག་ཆ་ཞིག་རྙེད་སོན་བྱུང་བའི་ནང༌།༡༩༦༡ཟླ་༡ཚེས་༢༣ནས་ལོ་ཕྱེད་རིང་ལག་ནའོ་ལི་ཀྲི་སི་ཧའོ་སེ་ཞེས་པའི་སློབ་གཉེར་ཁང་སྐད་གྲགས་ཅན་དེར་མ་སུ་རི་སློབ་གྲྭའི་ཐོག་མའི་སློབ་ཕྲུག་ཁོངས་ནས་ཤེས་ཚད་དྲག་གྲས་ཕུན་ཚོགས་རྣམ་རྒྱལ་དང༌།༼གྲྭ་བཞི་དམག་༽ཚེ་རིང་ཆོས་གྲགས།༼གྲྭ་བཞི་དམག་༽རྒྱལ་མཚན་ཆོས་འཕེལ།༼སྣེ་ཤར་༽ཐུབ་བསྟན་རབ་རྒྱས།༼འབའ་པ་༽སྐལ་བཟང༌།༼གྲྭ་བཞི་དམག་༽རྡོ་རྗེ་ཚེ་རིང༌།ཀུན་བཟང་དཔལ་འབྱོར།༼གྲྭ་བཞི་དམག་༽མདོ་སྔགས་བསྟན་འཛིན་༼བཀའ་བསྒྱུར་༽འཇིགས་མེད།བློ་བཟང་རྣམ་གྲོལ་བཅས་དགེ་རྒན་འོས་སྦྱོང་དུ་བཏང་ཞིང༌།སློབ་ཕྲུག་འདི་དག་གིས་སྙིང་རུས་ཆེན་པོས་སློབ་སྦྱོང་དང་རང་འགུལ་གྱིས་ནང་ཁུལ་སྒྲིག་གཞི་དོན་ཚན་ལྔ་སྤྱི་མོས་ཐོག་གཏན་འབེབས་ཀྱིས་ལག་བསྟར་གནང་བར་མ་ཟད།སློབ་གསེང་དུ་ཧིན་དིའི་སློབ་དེབ་དང་པོ་ནས་བརྒྱད་པ་བར་གྱི་ཚིག་དོན་བོད་སྐད་དུ་བསྒྱུར་ཏེ་ཕྱིས་སུ་སློབ་གཉེར་ཁང་དེར་སྐྱོད་མཁན་ཚོར་སྟབས་བདེ་ཡོང་བ་བཟོས།ཁོང་ཚོ་སྦྱོང་བརྡར་ཐོན་རྗེས་སློབ་གྲྭའི་དགེ་རྒན་དུ་བསྐོ་བཞག་བྱས།ཁོང་ཚོའི་རྗེས་སུ་ཡང་བསྐྱར་སློབ་ཕྲུག་ཚོ་གཅིག་དགེ་འོས་སུ་བཏང་འདུག་ཀྱང་མིང་དང་ཁ་གྲངས་སོགས་རྩད་མ་ཆོད།༡༩༦༤ལོའི་ཤེས་རིག་ཚོགས་ཆེན་ཐེངས་དང་པོའི་ཡིག་ཆ་ཞིག་གི་ནང་མ་སུ་རིའི་ཐོག་མའི་སློབ་ཕྲུག་ཁོངས་ནས་ཤེས་རིག་བཀྲ་བ་༢༥ཙམ་དགེ་རྒན་འོས་སྦྱོང་དུ་བཏང་བ་དང༌།གཞན་རྣམས་སྐད་སྒྱུར་དང་ལས་ཁུངས་ཁག་གི་དྲུང་ཡིག་སོགས་སུ་བཏང་སྟེ་ཕན་ཐོགས་ཆེན་པོ་བྱུང་ཚུལ་གསལ་འདུགཕྲན་གྱིས་ཤེས་རྟོགས་བྱུང་བར་གཞིགས་ན་བཀའ་ཟུར་བཀྲ་ཤིས་དབང་འདུད་ལགས་ཀྱང་ཐོག་མའི་སློབ་ཕྲུག༥༠ཁོངས་སུ་ཡོད་འདུག